
# Гөлүсә Батталова: «Гөнаһмы ярату: җәйләргә ышанып?»

(ШИГЫРЬ)

Карама тәрәзгә. Карама сәгатькә.

Календарь битләрен ертып ат. Жәлләмә!

Дөньяның үзе күк борынгы бу сөю

Төс бары, беләсең, җандагы җәйләргә.

Әнә бит – шул килеш ямь-яшел ихласлык!

(Булса соң март башы, булса соң бураны!)

Җилләргә ияргән кап-кайнар тыныңнан

Баш җуеп, җәйләргә сыенмый буламы?!.

Әле бит бүген дә бик күпләр күшегеп,

Миченә ныгытып яккандыр иртәдән.

Кем әйтер: сөюнең өрфия күлмәген

Гөнаһмы бер гомер салмыйча кигәннән?

Гөнаһмы ярату: җәйләргә ышанып,

Фасыллар алмашын искәрми, белмичә?

Баемас кояшың, йөрәккә яшереп,

Бар дөнья туңганда өшедем, димичә?

Гөнаһмы кемнедер кар күмеп киткәндә,

Яктыдан түгелсә, җәй үргән тырысың?

...Исәр дип жәлләүче табылса, әйтегез,

Календарь битләрен яксын да җылынсын!




Следите за самым важным и интересным в Telegram-каналеТатмедиа

## Нет комментариев
Гөлүсә Батталова: «Гөнаһмы ярату: җәйләргә ышанып?»